CELEX: 32013D0346
Language: da
Date: 2013-06-28 00:00:00
Title: 2013/346/EU: Kommissionens gennemførelsesafgørelse af 28. juni 2013 om godkendelse af Kroatiens plan for godkendelse af virksomheder i forbindelse med samhandelen inden for Unionen med fjerkræ og rugeæg i henhold til Rådets direktiv 2009/158/EF (meddelt under nummer C(2013) 3988)  EØS-relevant tekst

2.7.2013   
            
            
               DA
            
            
               Den Europæiske Unions Tidende
            
            
               L 183/12
            
         
      KOMMISSIONENS GENNEMFØRELSESAFGØRELSE
   
   af 28. juni 2013
   om godkendelse af Kroatiens plan for godkendelse af virksomheder i forbindelse med samhandelen inden for Unionen med fjerkræ og rugeæg i henhold til Rådets direktiv 2009/158/EF
   (meddelt under nummer C(2013) 3988)
   (EØS-relevant tekst)
   (2013/346/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2009/158/EF af 30. november 2009 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (1), særlig artikel 3, stk. 1, andet afsnit, og
   ud fra følgende betragtninger:
   
               (1)
            
            
               Ifølge artikel 3, stk. 1, i direktiv 2009/158/EF skal de planer over nationale foranstaltninger, som hver medlemsstat har iværksat for at sikre, at reglerne i bilag II til forordningen vedrørende godkendelse af virksomheder med henblik på samhandel med de pågældende varer inden for Unionen overholdes, forelægges Kommissionen.
            
         
               (2)
            
            
               Med henblik på sin tiltrædelse af Unionen den 1. juli 2013 forelagde Kroatien sin plan i overensstemmelse med artikel 3, stk. 1, i direktiv 2009/158/EF. Planen, som ændret efter forslag fra Kommissionen under gennemgangen, opfylder kriterierne i direktiv 2009/158/EF og gør det muligt at nå direktivets mål, forudsat at planen gennemføres effektivt og regelmæssigt opdateres af Kroatien. Den bør derfor godkendes.
            
         
               (3)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Planen over de nationale foranstaltninger, der skal sikre, at reglerne i bilag II til direktiv 2009/158/EF vedrørende godkendelse af virksomheder med henblik på samhandel med fjerkræ og rugeæg inden for Unionen overholdes, jf. artikel 3, stk. 1 i nævnte direktiv, og som Kroatien forelagde Kommissionen den 19. april 2013, godkendes.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 28. juni 2013.
      
         
            På Kommissionens vegne
         
         Tonio BORG
         
         
            Medlem af Kommissionen
         
      
   
   
      (1)  EUT L 343 af 22.12.2009, s. 74